b'\n_START_ARTICLE_\nDer var engang en dreng\n_START_SECTION_\nHandling\n_START_PARAGRAPH_\nKalle (Janus Dissing Rathke) bor med sin far Palle (Anders W. Berthelsen) og mor Trille (Anne-Grethe Bjarup Riis) p\xc3\xa5 en lykkelig villavej. Selv om Kalle ved alt og spiller SmartyBoy, savner han noget. Da en dag familien f\xc3\xa5r en lilles\xc3\xb8ster, Lille, er det hele godt. Alts\xc3\xa5 bortset fra, at hun har vinger p\xc3\xa5 ryggen. F\xc3\xb8dselsl\xc3\xa6gen (Troels Lyby) og Karin Fra Kommunen (Bodil J\xc3\xb8rgensen) kalder dem hudlapper og vil have dem v\xc3\xa6k s\xc3\xa5 hurtigt som muligt. Da Kalle har set Lille flyve med vingerne, vil han ikke have det._NEWLINE_Da ingen tror p\xc3\xa5 Kalle, tager hans far og mor Lille med til Plastic Palace for at f\xc3\xa5 vingerne opereret v\xc3\xa6k. Men Kalle vil redde sin lilles\xc3\xb8ster, s\xc3\xa5 han tager af sted p\xc3\xa5 cyklen. Undervejs m\xc3\xb8der han den uheldige Alf (Nicolas Bro), der har en stor Cadillac, s\xc3\xa5 det burde g\xc3\xa5 hurtigere. Men undervejs m\xc3\xb8der de en masse forhindringer, s\xc3\xa5 det bliver et kapl\xc3\xb8b med tiden at n\xc3\xa5 frem til Plastic Palace, inden Lille f\xc3\xa5r vingerne klippet af.'